wickkiey/tamil-wikipedia-chunked huggingface dataset:
# நுண்ணிலையாக்கம்

கணிதத்தில்**நுண்ணிலையாக்கம்** *(Abstraction)* என்பது ஒரு கணிதவியல் கருத்துப் படிமத்தின் அடிப்படை இயல்புகளையும் கட்டமைப்புகளையும் பாணிகளையும் அது முதலில் உருவாகிய இயல் உலகத் தொடர்புகளில் இருந்து சார்பில்லாமல் பிரித்தெடுத்துப் பொதுமைபடுத்தும் சிந்தனை நிகழ்வாகும். பொதுமைபடுத்திய நிலையில், இது பல சம நிகழ்வுகளின் நுண்விவரிப்பாக மாறி அகல்விரிவான பயன்பாடுகளுக்கு ஏற்றதாகிவிடும். புத்தியல் கணித்தின் இரு மிகு நுண்புலங்களாக வகையினக் கோப்படும் படிமக் கோட்ப்படும் அமைகின்றன.
# நுண்ணிலையாக்கம்

## விவரிப்பு

இயல் உலகச் சிக்கல்களை வைத்து தான் பல கணிதவியல் புலங்கள் தொடங்கின; பின்னரே இச்சிக்கல்களின் அடிப்படை விதிகளும் கருத்துப் படிமங்களும் இனங்கண்டு நுண்கட்டமைப்புகளாக வரையறுக்கப்பட்டன. எடுத்துகாட்டாக, வடிவியல் இயல் உலகின் பரப்புகளையும் தொலைவுகளையும் கணக்கிடுவதில் தோன்றியது. இயற்கணிதவியல் எண்ணியலின் சிக்கல்களைத் தீர்க்கும் முறைகளில் தான் தோன்றியது.  
கணிதவியலில் நுன்ணிலையாக்கம் என்பது தொடர்நிகழ்வாகும். பல கணிதப் புலங்களின் வரலாற்று வளர்ச்சி, பருநிலையில் இருந்து நுண்ணிலை நோக்கிய முன்னேற்றமே என்பதைத் தெளிவாகக் காட்டுகிறது. எடுத்துகாட்டாக, வடிவியலி நுண்ணிலையாக்கத்தின் முதல் அடிகளை வரலாற்றியலாகப் பண்டைய கிரேக்கர்கள் எடுத்துவைத்தனர். இந்நிலை இயூக்கிளீடின் தனிமங்கள் நூலில் தொடங்கியது. இது தான் மிக முந்தைய வடிவியல் அடிக்கோள் முறை(Axiomatic system) சார்ந்த ஆவணமாகும். கணித வரலாற்றார் புரோக்கிளசு சீயோசு நகர இப்போக்கிரட்டீசு உருவாக்கிய அடிக்கோள் முறை இருந்ததாக எடுத்துரைக்கிறார்.தெ கார்த்தே 17 ஆம் நூற்றாண்டில் கார்த்திசிய ஆயமுறைகளை அறிமுகப்படுத்தினார். இதனால், பகுப்பாய்வு வடிவியல் வளர்ந்தது. நுண்ணிலையாக்கத்தின் அடுத்த அடிகளை இலபோசெவ்சுகி, போல்யாய், இரேமான், கார்ல் பிரெடெரிக் காசு ஆகியோர் எடுத்துவைத்தனர். இவர்கள் வடிவியலின் கருத்துப் படிமங்களை மேலும் பொதுமைப்படுத்தி, இயூக்கிளியஞ்சாரா வடிவியலை உருவாக்கினர். பின்னர் பத்தொன்பதாம் நூற்றாண்டில், கணிதவியலாளர்கள் வடிவியலை மேலும் பொதுமைப்படுத்தி N-பருமான வெளி வடிவியலையும் வீழல்சார் வடிவியலையும் வரம்புறு வடிவியலையும் affine வடிவியலையும் உருவாக்கினர். கடைசியாக, இந்த வடிவியல் புலங்களின் அடிப்படையை பெலிக்சு கிளீனின் எர்லாங்கன் திட்டம் இனங்கண்டது.  
கணிதவியலில், நுண்னிலையாக்கம் பின்வரும் பல மேம்பாடுகளைக் கொண்டுள்ளது:
- கணிதவியல் புலங்களுக்கு இடையிலான ஆழ்ந்த இணைப்புகளை வெலியிடுகிறது.
- ஒரு புலத்தில் அறிந்த முடிவுகள் அதையொத்த புலத்தின் முடிவுகளைக் கட்டியமைக்கும் வழிமொழிவைத் தருகிறது.
- ஒரு புலத்தின் நுட்பங்களும் முறைகளும் இதையொத்த பிற புலங்களின் முடிவுகளைக் கணிதவியலாக நிறுவப் பயன்படுகிறது.
- ஒரு கனிதவியல் பொருளின் பாணிகள், அதே வகையினம் சார்ந்த ஒத்த பொருள்களுக்குப் பொதுமைப்படுத்தலாம்.  
உயர் நுண்ணிலைக் கருத்துப்படிமங்களை கற்றல் அரிதாவதால், நுண்ணிலையாக்கம் மற்றொருவகையில் குறைபாடும் உடையதாகிறது. ஓரளவு கணிதவியல் முதிர்ச்சியும் பட்டறிவும் நுண்ணிலையாக்கங்களின் கருத்துப்படிமங்களைத் தன்மயப்படுத்த தேவைப்படுகின்றன.
# உரோசர் பென்ரோசு

**சர் உரோசர் பென்ரோசு** (*Sir Roger Penrose*, பிறப்பு; 8 ஆகத்து 1931)ஓர் ஆங்கிலேய கணிதவியலாளரும் கணித இயற்பியலாளரும் அறிவியல் மெய்யியலாளரும் ஆவார். இவர் ஆக்சுபோர்டு பல்கலைக்கழக கணிதவியல் நிறுவனத்தின் இரவுசுபால் கணிதவியல் பேராசிரியராவார். இவர் வாதாம் கல்லூரியின் தகைமை ஆய்வுறுப்பினரும் ஆவார்.  
இவர் கணித இயற்பியல் பங்களிப்புகளுக்காக, குறிப்பாக பொதுச் சார்பியல், புறநிலை அண்டவியல் சார்ந்த ஆய்வுகளுக்காகப் பெயர்பெற்றவர். இவர் பல பரிசுகளும் விருதுகளும் பெற்றுள்ளார். இவரும் சுட்டீபன் ஆக்கிங்கும் 1988 ஆம் ஆண்டின் இயற்பியலுக்கான வுல்ஃப் பரிசைப் பென்ரோசு-ஆக்கிங் ஒழுங்கின்மை தேற்றங்களுக்காகப் பெற்றனர். ஆல்பர்ட் ஐன்ஸ்டீனின் பொதுச் சார்புக் கோட்பாட்டினை அடிப்படையாகக் கொண்டு கருந்துளைகள் உருவாதல் சாத்தியம் என்பதை பென்ரோஸ் கணிதத்தைக் கொண்டு நிரூபித்தார். இந்தக் கண்டுபிடிப்பிற்காக இரைனாடு கென்செல் மற்றும் ஆந்திரியா கியேசு ஆகியோருடன் இணைந்து 2020 ஆம் ஆண்டிற்கான நோபல் பரிசு வழங்கப்பட்டுள்ளது.
# மட்கே ஜெர்ட்ரூடே ஆடம்

**மட்கே ஜெர்ட்ரூடே ஆடம்** *(Madge Gertrude Adam)* (6 மார்ச்சு 1912- 25 ஆகத்து 2001) ஓர் ஆங்கிலேய சூரிய வானியலாளர் ஆவார்.
# மட்கே ஜெர்ட்ரூடே ஆடம்

## வாழ்க்கை

இவர் தனது "சூரியக் கரும்புள்ளி ஆய்வுக்காகவும் அவற்றின் காந்தப் புல ஆய்வுக்காகவும் பன்னாட்டளவில் பெயர்பெற்றவர்." இவர் 1937 முதல் 1979 வரை ஆக்சுபோர்டு பல்கலைக்கழகத்தில் வானியற்பியல் துறையில் விரிவுரையாளராக இருந்தார். இவர் அரசு வானியல் கழக ஆய்வுறுப்பினர் ஆவார்.
# கேலிபர்

, .300 வின் மேக், .308 வின்செஸ்டர்,7.62×39 மிமீ,5.56×45 மிமீநேட்டோ,.22 எல்.ஆர்.(5.56×45 மிமீ நேட்டோ வெடிபொதியும், .22 எல்.ஆர். வெடிபொதியும் ஒரே விட்டம்முடைய தோட்டாக்களை கொண்டது; ஆனால் பொதியுறையில் மிகுந்த வேறுபாட்டுடன் இருப்பதை கவனிக்கவும்)]]
வெடிபொதியுடன், ஓர் .45 ஏ.சி.பீ.உள்ளீடற்ற-முனை.]]
துப்பாக்கிகளில், **கேலிபர்** (ஆங்கிலம்:*caliber*) என்பது, ஒரு அங்குலத்தைநூறு (சிலசமயம் ஆயிரம்) சமபாகங்கள்ஆக வகுத்துஅளக்கப்படும்,குழலின் உத்தேச உள்விட்டம், அல்லது அதிலிருந்து சுடப்படும் எறியத்தின் விட்டம் ஆகும். உதாரணமாக, ஒரு "45 கேலிபர்" சுடுகலனின் குழல் ஆனது, ஒரு அங்குலத்தில் 0.45 மடங்காக இருக்கும். "9 மிமீ கைத்துப்பாக்கி" என சொல்வதுபோல,குழல் விட்டத்தை மெட்ரிக் முறையிலும் குறிப்பிடலாம். குழல் விட்டத்தை அங்குலத்தில் குறிப்பிடும்போது, "கேல்" (கேலிபரின் சுருக்கம்) என்றும் குறிப்பிடலாம். உதாரணமாக, ஒரு அங்குலத்தில் 0.22 மடங்கு அளவை குழல் விட்டமாக கொண்ட சுடுகலனை .22 அல்லது.22 கேல் என எழுத்தில் குறிப்பிடுவர்; ஆனால் பேச்சு வழக்கில் பதின்மப் புள்ளியை சொல்லாமல், "இருபத்திரண்டு கேலிபர்" அல்லது "ஈரிரண்டு கேலிபர் புரிதுமுக்கி" என்று தான் சொல்வர்.  
ஒரு மரையிட்ட குழலில், எதிரெதிரில் உள்ள பள்ளங்கள் அல்லது மேடுகளுக்கு இடையேயான தூரம் அளக்கப்படும்; ஐக்கிய அமெரிக்காவில் வெடிபொதி விவரிப்பில், பள்ள அளவீடுகள் பொதுவானவை; ஆனால் மற்ற இடங்களில் மேட்டின் அளவீடுகள் தான் பொதுவானவை. சிறப்பான செயல்பாட்டிற்கு, குழலின் பள்ள-விட்டத்தோடு தோட்டா நெருக்கமான பொறுத்தத்துடன் இருக்க வேண்டும்.  
நவீன வெடிபொதிகள் மற்றும் அவற்றை சுடும் சுடுகலன்களை, பொதுவாக பொதியுறையின் பெயரால் குறிக்கப்பட்டாலும், அவை குழல் விட்டத்தை சார்ந்து இருப்பவை தான் உண்மை. உதாரணமாக, ஒரு சுடுகலனை "30 கேலிபர் புரிதுமுக்கி" என சொல்லும்போது, .30-அங்குல எறியத்தை கொண்டிருக்கும்பலவகையான பொதியுறைகளில் எதை வேண்டுமானாலும், அத்துப்பாக்கியை கொண்டு சுடலாம்; மற்றொரு எடுத்துக்காட்டாக, "22 விளிம்படி" என சொல்லப்படும்சுடுகலனில் இருந்து, 22-கேல் எறியத்தை கொண்டிருக்கும் எந்த ஒரு விளிம்படி வெடிபொதியையும் சுடலாம்.  
17 முதல் 50 வரையிலான கேலிபர்களை (4.5-12.7 மிமீ) தவிர, மற்ற கேலிபர்களும் இருக்கின்றன, ஆனால் அவை எப்போதாவது தான் காணப்படும்.  
பீரங்கிகளை பொறுத்தவரையில், "கேலிபர்" என்பது குழல்-விட்டத்தின் பன்மடங்காக, குழல்-நீளத்தை விவரிக்க பயன்படுத்தப்படும். ஓர் "5-அங்குல 50 கேலிபர்" பீரங்கி ஆனது, 5 அங்குல (12.7 செமீ) குழல்-விட்டமும், 5 அங்குலத்தின் 50 மடங்கான = 250 அங்குல (6.35 மீ) குழல்-நீளத்தையும் கொண்டிருக்கும்.
# கேலிபர்

## வெடிபொதிக்கு பெயரிடும் வழக்கங்கள்

பிரத்தியேகமாக வரையறுக்கப்பட்ட பெயரிடும் வழக்கங்கள் ஏதும் இல்லாத காலத்தில், முற்கால சுடுகலன்களின் உற்பத்தியாளர்களே அவரவர் விருப்பத்திற்கு வெடிபொதிகளுக்கு பெயரிட்டனர். அமெரிக்க உள்நாட்டுப் போரின்போது இருந்த வெடிபொதிகளுக்கு குழல் விட்டதை சாராமல், அறையின் அளவை சார்ந்த பெயரிடப்பட்டு இருந்தன. "எண். 56" என்ற முற்கால வெடிபொதி, .56 அங்குல அறை-விட்டத்தை குறிக்கும்; ஆனால் குழல்-விட்டம் .52 முதல் .54 அங்குலம் வரை இருந்துள்ளது. பின்னர் அதே பொதியுறையில், இன்னும் சிறு-விட்டம்முடைய தோட்டாக்களை கொண்டுபலவழிப்பொருட்கள் உருவாகின; இவை வாய் மற்றும் அடி விட்டத்தை சேர்த்து பெயரிடப்பட்டன. எண். 56 என்பது.56-56 ஆக மாறி, அதன் வழிவந்த சிறிய வடிவங்கள்,.56-52, .56-50, மற்றும் .56-46 என்ற பெயரை பெற்றன. இந்த புதிய கேலிபர்களில் மிகுந்த பொதுவான .56-52, 50-கேல் தோட்டாவை பிரயோகித்தது.  
இதர வெடிமருந்து-யுகத்தின் வெடிபொதிகளின் பெயரிடும் முறையும், இதே போன்று தான் எழுதப்பட்டன; ஆனால் குறிக்கப்படும் அளவுகள் வேறு ஆகும். .45-70,.44-40,.32-20ஆகியவைகளில், ஒரு அங்குலத்தின் நூறு-பாகங்களாக அளக்கப்படும் தோட்டாவின் விட்டம்மும், அதிலிருக்கும் வெடிமருந்தின் எடையும் (தானிய எடை (*கிரெய்ன்*)-ல்)பெயராக இருந்தன.  
மெட்ரிக் அளவியலில், குழல்-விட்டம் மற்றும் பொதியுறையின் நீளத்துக்கும் இடையில்"×" குறியுடன் எழுதப்படும்; உதாரணமாக,7.62×51 நேட்டோ. இதன் பொருள், 51 மிமீ நீளமுள்ள உறையில், 7.62 மிமீ குழல் (மேடுகளுக்கு இடையேயான) விட்டத்தை குறிக்கிறது. இதேபோல், 6.5×55 சுவீடிஷ்வெடிபொதியும், 6.5 மிமீ குழல்-விட்டம் மற்றும் 55 மிமீ நீள உறையை கொண்டிருக்கும்.  
மரையிட்ட குழலை அளக்கும் விதமும் மாறுபடும், அதாவது மரையின் பள்ளம் அல்லது மேட்டின் விட்டம் பொருத்து மாறுபடும். இதனால்தான், மேடுகளை வைத்து அளக்கப்படும்.303 பிரித்தானிய<nowiki/>ஷில்(7.70 மிமீ), .311-அங்குல (7.90 மிமீ) தோட்டாவை தான் பிரயோகிக்கும். அளவில் இதைப்போன்றே இருந்தாலும்.308 வின்செஸ்டரில், பள்ளத்தை வைத்து அளப்பதால், அது .308-அங்குல (7.82 மிமீ) விட்டம்முடைய தோட்டாக்களை பிரயோகிக்கும்.
# கேலிபர்

## சிதறுதுமுக்கிகள்

இதை ஒத்த கூற்றான, கேஜ்ஜின்அடிப்படையில் சிதறுதுமுக்கிகள் வகைபடுத்தப் படுகின்றன. ஒரு சிதறுதுமுக்கியின் கேஜ் என்பது, எடையில் ஒரு பவுண்டுக்கு நிகரான, (குழலின் விட்டத்தை தன்னுடைய விட்டமாகக் கொண்ட) ஈய உருண்டைகளின் எண்ணிக்கையை குறிப்பதாகும். ஓர் 12-கேஜ் சிதறுதுமுக்கியை பொறுத்தவரை, சிதறுதுமுக்கியின் குழலை ஒத்த விட்டம் கொண்ட 12 குண்டுகள் சேர்ந்தால் தான், ஒரு பவுண்டுக்கு நிகரான எடை இருக்கும்.
# கேலிபர்

## நீளத்தின் அளவீடாக, கேலிபர்

பீரங்கிக் குழல்களின் நீளத்தை எப்போதும்குழல்-விட்டத்தின் பன்மடங்காக விவரிக்கப்படும். எ.கா. ஓர் 50 கேலிபர் 4-அங்குல பீரங்கி ஆனது, 4 அங். x 50 = 200 அங். குழல்-நீளத்தை கொண்டிருக்கும். ஓர் 50 கேலிபர் 16 அங்குல பீரங்கி (16 அங்குல விட்டமுள்ள எறியம்) ஆனது, 16 அங். x 50 = 800 அங். (66 அடி 8 அங்.)குழல்-நீளத்தை கொண்டிருக்கும்.
# கேலிபர்

## மேலும் பார்க்க

- கேஜ் (குடைவு விட்டம்)
- தோட்டா
- வெடிபொதி
- குண்டுபொதி
# பூவை கலியாணசுந்தர முதலியார்

**பூவை கலியாணசுந்தர முதலியார்** என்பவர் ஒரே நேரத்தில் எட்டுக் காரியங்களைச் செய்யும் அஷ்டாவதானம் எனும் கலையில் தேர்ச்சி பெற்றவர். தமிழ், சித்தாந்தப் புலமை மிக்கவர்.
# பூவை கலியாணசுந்தர முதலியார்

## இளமையும் கல்வியும்

பூவை கலியாணசுந்தர முதலியார் அண்ணாசுவாமி-உண்ணாமுலை ஆகியோர்க்கு 1854 ஆம் ஆண்டு,மே மாதம் 5 ஆம் நாளில் பிறந்தார். பூவிருந்தவல்லியில் தொடக்கக் கல்வியை முடித்தார். 1869-இல் சென்னை பச்சையப்பன் பாடசாலையில் தமிழும் ஆங்கிலமும் கற்றார். சைவ சித்தாந்தத்தை இராமலிங்கத் தம்பிரானிடம் பயின்றார். 1875 முதல் செங்கல்பட்டு மிஷன் பாடசாலையில் பயின்றார். அங்கு பேறை ஜெகந்நாதப் பிள்ளையிடம் தமிழ் இலக்கணங்கள் கற்றார்.
# பூவை கலியாணசுந்தர முதலியார்

## இதழ்ப்பணியும், நூற்பணியும்

*சித்தாந்தம்* எனும் இதழின் ஆசிரியராகப் பொறுப்பேற்று, அவ்விதழில் சித்தாந்தச் சாத்திரக் கருத்துகள் பலவற்றை எளிய நடையில் எழுதினார். சென்னையில் மெய்கண்ட சந்தானசபை என்ற சபையை நிறுவி, அதன்வழி நூல்நிலையம் ஒன்றை அமைத்தார். நூற்றுக்கும் மேற்பட்ட நூல்கள் எழுதிய இவர் அச்சிட்ட நூல்கள் 96. இந்து தேச சரித்திரத்தையும், இந்திய பீனல்கோடு சட்டத்தையும் முறையே 700, 500 விருத்தங்களால் பாடி, *பரத கண்ட இதிகாசம், நீதி சாகரம்* எனப் பெயரிட்டார்.
- செங்கல்பட்டு சுந்தர விநாயகர் பதிகம்
- திருவான்மியூர்ப் புராணம்
- ஏகாம்பரேசர் பதிகம்
- காமாட்சியம்மன் பதிகம்
- சித்தாந்தக்கட்டளை
முதலான பல நூல்கள் இயற்றியுள்ளார்.
# பூவை கலியாணசுந்தர முதலியார்

## இறப்பு

வாழ்வின் இறுதியில், காஞ்சிபுரம் ஞானப்பிரகாச சுவாமிகளிடம் துறவு மேற்கொண்டு, *கலியாணசுந்தர யதீந்தரர்* என்ற பெயருடன் துறவியாக வாழ்ந்தார். 1918 ஆம் ஆண்டு இறந்தார்.  
- பெரியபெருமாள்," தமிழ் வளர்த்த நல்லறிஞர்கள்" மதி நிலையம்-2009.
- நூல்:தமிழ்ப் புலவர் பெருமக்கள்- ஆசிரியர்:வித்துவான் டி. கண்ணம்மாள்
- tamilandvedas.com
# விக்கிப்பீடியா:மெய்நிகர் சந்திப்புக்கள்

இங்கேயும் பார்க்கவும்: **விக்கிப்பீடியா:ஆலமரத்தடி_(புதிய_கருத்துக்கள்)#விக்கிச் சமூகத்தை இணைத்தல் - மாதாந்த விக்கி அல்லது ஸ்கைப் சந்திப்பு**
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூன் 3, 2017

- நேரம்: 7:30 இலங்கை/தமிழ்நாடு நேரம்
- இடம்: கூகுள் Hangouts - நிகழ்வு தொடங்குவதற்கு முன்பே இந்த இணைப்பை அழுத்தி சோதித்துக் கொள்ளுங்கள்.
இந்த வலை உரையாடல் நிகழ் ஒளிபரப்பில் கிடைக்கும். பிறகு யூடியூபில் ஆவணப்படுத்தப்படும். முழுமையாகப் பார்க்க முடியாவர்களுக்கு என சுருக்கமான குறிப்புகளை எழுத்து வடிவில் சேமிக்கலாம். முதல் முறை என்பதால் என்னுடைய தனிப்பட்ட யூடியூபு கணக்கில் இருந்து இதனை முன்னெடுக்கிறேன். அடுத்தடுத்த முறை ஒருங்கிணைப்பவர்கள் தத்தம் கணக்கில் இருந்து முன்னெடுக்கலாம்.
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூன் 3, 2017

### கலந்து கொள்வோர்கள்

1. --Natkeeran (பேச்சு) 12:58, 2 சூன் 2017 (UTC)
1. --ஸ்ரீஹீரன் (பேச்சு) 13:46, 2 சூன் 2017 (UTC)
1. --இரவி (பேச்சு) 09:23, 3 சூன் 2017 (UTC)
1. --<span>&nbsp;**மாதவன்**&nbsp;</font></span> (<span>&nbsp;***பேச்சு***&nbsp;</font></span>) 11:00, 3 சூன் 2017 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 14:11, 3 சூன் 2017 (UTC)
1.
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூன் 3, 2017

### நிகழ்ச்சி நிரல்

(tentative)
- அறிமுகங்கள்
- சந்திப்புக்களின் logistics
- சந்திப்புக்களுக்குப் புதிய பயனர்களை ஈர்த்தல்
- தமிழ் விக்கிச் சமூகத்தின் வலைப்பிணைப்பை மேம்படுத்தல்
- விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி
- விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்
# விக்கிப்பீடியா:மெய்நிகர் சந்திப்புக்கள்

## ஞாயிறு, சூன் 25, 2017

- நேரம்: 7:30 இலங்கை/தமிழ்நாடு நேரம்
- உரையாடல் ஒளிப்பதிவு முகவரி - https://www.youtube.com/watch?v=hDh6hNcAFFU
- உரையாடல் ஒலிப்பதிவு தரவிறக்க இங்கே செல்லுங்கள்.  
முழுமையாகப் பார்க்க முடியாவர்களுக்கு என சுருக்கமான குறிப்புகளை எழுத்து வடிவில் சேமிக்கலாம்.
# விக்கிப்பீடியா:மெய்நிகர் சந்திப்புக்கள்

## ஞாயிறு, சூன் 25, 2017

### கலந்து கொண்டோர்

- இரவி
- தியாகு கணேஷ்
- இரா. பாலா
- சண்முகம்
- தமிழ்ப்பரிதி மாரி
- மணி. கணேசன்
- மூர்த்தி
# விக்கிப்பீடியா:மெய்நிகர் சந்திப்புக்கள்

## ஞாயிறு, சூன் 25, 2017

### நிகழ்ச்சி நிரல்

- தமிழக ஆசிரியர்களுக்கான அடுத்த சுற்றுப் பயிற்சிகளுக்கான திட்டமிடல்
# விக்கிப்பீடியா:மெய்நிகர் சந்திப்புக்கள்

## ஞாயிறு, சூன் 25, 2017

### பின்னூட்டம்

இது ஒரு வரலாற்று நிகழ்வு. இதில் கலந்து கொண்டவர்களுக்கு நன்றி. உங்கள் எண்ணங்களைப் போலவே எனது எண்ணங்களும் இருந்தன. இருப்பினும், பொதுவாக தமிழகத்தின் பல இடங்களில் பல விழாக்களில் கட்டுரை போட்டி நடைபெறுவது உண்டு. அதுபோன்று பலர் எழுத முற்படுகின்றனர். எனவே, கலைக்களஞ்சியக் கட்டுரை பற்றி மேலும் நாம் தெளிவு படுத்தவேண்டும். விக்கிப்பக்கத்தில் தொடர்ந்து செயற்படுவோம். நன்றி.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:52, 26 சூன் 2017 (UTC)
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூலை 1, 2017

- நேரம்: மாலை 7:30 pm இலங்கை/தமிழ்நாடு நேரம்
- ஒளிப்பதிவு: யூடியூபு இணைப்பு
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூலை 1, 2017

### கலந்து கொள்ள விரும்பியோர்

1. இரவி (பேச்சு) 18:51, 28 சூன் 2017 (UTC)
1. --Natkeeran (பேச்சு) 22:20, 28 சூன் 2017 (UTC)
1. -- <font color="green"><big>**T**</big></font><font color="meroon"><big>**h**</big></font><font color="orange"><big>**I**</big></font>yA<font color="darkblue"><big>**G**</big></font><font color="red"><big>**U**</big></font> 01:02, 29 சூன் 2017 (UTC)
1. --ஸ்ரீநிவாசபெருமாள் (பேச்சு) 04:50, 1 சூலை 2017 (UTC)
1. --<span>&nbsp;**மாதவன்**&nbsp;</font></span> (<span>&nbsp;***பேச்சு***&nbsp;</font></span>) 08:05, 1 சூலை 2017 (UTC)
1. <font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 08:32, 1 சூலை 2017 (UTC)
1. <font>**த<font color = "red">♥</font>உழவன்**</font><sup><big><font> **(உரை)** </font></big></sup> 14:32, 1 சூலை 2017 (UTC)
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூலை 1, 2017

### கலந்து கொண்டோர்

1. இரவி
1. --Natkeeran
1. -- <font color="green"><big>**T**</big></font><font color="meroon"><big>**h**</big></font><font color="orange"><big>**I**</big></font>yA<font color="darkblue"><big>**G**</big></font><font color="red"><big>**U**</big></font> 01:02, 29 சூன் 2017 (UTC)
1. --ஸ்ரீநிவாசபெருமாள்
1. <font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 08:32, 1 சூலை 2017 (UTC)
1. <font>**த<font color = "red">♥</font>உழவன்**</font> 14:32, 1 சூலை 2017 (UTC)
1. கி.மூர்த்தி
1. கோபி
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூலை 1, 2017

### நிகழ்ச்சி நிரல்

ஒவ்வொரு மாதமும் முதல் சனியன்று நடைபெறும் தமிழ் விக்கிப்பீடியா சந்திப்பாக அமையும். பேச விரும்புவன பற்றி கீழே குறிப்பிடலாம்.
1. ஆசிரியர்களுக்கான விக்கிப்பீடியா பயிற்சி - நிலவரமும் கருத்துகளும்
1. விக்கிப்பீடிய15 அடுத்த கட்டத் திட்டமிடல்
# விக்கிப்பீடியா:மெய்நிகர் சந்திப்புக்கள்

## சனிக்கிழமை, சூலை 1, 2017

### கருத்துக்கள்

- முன்பு திட்டமிட்டபடி தனிப்பட்ட காரணங்களுக்கான இதை ஒருங்கிணைப்பதில் போதிய கவனம் தர முடியவில்லை. மூவர் மட்டும் என்ற படியால் இத் திகதியைப் பிற்போடலமா? கூடிய அறிவித்தல்கள் வழங்கி சற்று பரந்த பங்களிப்புடன் கூடலாம்!--Natkeeran (பேச்சு) 03:40, 1 சூலை 2017 (UTC)
:, நாளை மாற்ற வேண்டாம். ஒவ்வொரு மாதமும் கட்டாயம் குறிப்பிட்ட நாளில் கூடுவோம் என்றால் தான் நாமும் தொடர்ந்து ஒருங்கிணைப்போம். பயனர்களும் மறக்காமல் கலந்து கொள்வர். இரண்டு பேர் வந்தால் கூட்டம். மூன்று பேர் வந்தால் மாநாடு. யாருமே வராவிட்டால் சந்திப்பை இனிதே நிறைவு செய்து விடலாம் :)--இரவி (பேச்சு) 06:10, 1 சூலை 2017 (UTC)
# விக்கிப்பீடியா:மெய்நிகர் சந்திப்புக்கள்

## புதன்கிழமை, ஆகத்து 2, 2017

- நேரம்: மாலை 7:30 pm இலங்கை/தமிழ்நாடு நேரம்
- இடம்: உரையாடல் ஒளிப்பதிவை யூடியூபில் கேட்கலாம்.
# விக்கிப்பீடியா:மெய்நிகர் சந்திப்புக்கள்

## புதன்கிழமை, ஆகத்து 2, 2017

### கலந்து கொள்ள விரும்புவோர்

1. இரவி
1. சதீப்
1. இரா. பாலா
1. இலங்கேஸ்வரன்
1. <font>அன்பு**மு**னுசாமி
1. மயூரநாதன்
1. த.சீனிவாசன்
# விக்கிப்பீடியா:மெய்நிகர் சந்திப்புக்கள்

## புதன்கிழமை, ஆகத்து 2, 2017

### நிகழ்ச்சி நிரல்

2030ல் விக்கிமீடியா இயக்கம் எவ்வாறு இருக்க வேண்டும் என்று கடந்த சில மாதங்களாக உலகெங்கும் வியூகக் கலந்துரையாடல்கள் நடந்து வருகின்றன. இதன் மூன்றாம் சுற்று குறித்து தமிழ் விக்கிப்பீடியர்கள் கருத்து அறிய இந்தியாவுக்கான விக்கிப்பீடியா சமூக உரையாடல் ஒருங்கிணைப்பாளரும் பஞ்சாபி விக்கிப்பீடியருமான சதீப் விரும்புகிறார். 2030ல் விக்கிமீடியா இயக்கம் எதிர்கொள்ளக்கூடிய சவால்களை இங்கு பதிவிட்டுள்ளார்கள். இவற்றைத் தமிழ் விக்கிப்பீடியாவின் நோக்கில் இருந்து பார்த்து தீர்வுகளையும் கருத்துகளை முன்வைப்பது இவ்வுரையாடலின் நோக்கமாக இருக்கும். பொதுவாக, இந்த வியூகக் கலந்துரையாடல் என்றால் என்ன என்று அறியவும் உங்கள் கருத்துகளைப் பதியவும் இது நல்ல வாய்ப்பு. கலந்து கொள்ள வேண்டுகிறேன். கவனிக்க - சிவகோசரன், <span>&nbsp;**மாதவன்**&nbsp;</font></span>, <font>அன்பு**மு**னுசாமி, அருளரசன், நந்தினிகந்தசாமி, உலோ.செந்தமிழ்க்கோதை, மணியன், எஸ். பி. கிருஷ்ணமூர்த்தி, மலாக்கா முத்துக்கிருஷ்ணன், சகோதரன் ஜெகதீஸ்வரன்,
இரா.பாலா, Kanags, பயனர்:semmal50, சக்திகுமார் லெட்சுமணன் , பா.ஜம்புலிங்கம், மா. செல்வசிவகுருநாதன், தென்காசி சுப்பிரமணியன், &#32;பார்வதிஸ்ரீ, <font color="red"><big>☤</big></font>சி.செந்தி<font color="red"><big>☤</big></font>, ஹிபாயத்துல்லா, Booradleyp1, கி.மூர்த்தி, பயனர்:Mayooranathan, பயனர்:Kalaiarasy, Natkeeran, Sundar, Shanmugamp7.
# விக்கிப்பீடியா:மெய்நிகர் சந்திப்புக்கள்

## புதன்கிழமை, ஆகத்து 2, 2017

### குறிப்பு

சூலை 30, 2017 அன்று அறிவிக்கப்பட்டிருந்த இந்நிகழ்வு போதிய பங்கேற்பின்மையால் ஒத்திவைக்கப்பட்டுள்ளது. 2030ல் விக்கிமீடியா இயக்கம் எதிர்கொள்ளக்கூடிய சவால்களை இங்கு பதிவிட்டுள்ளார்கள். இவற்றைத் தமிழ் விக்கிப்பீடியாவின் நோக்கில் இருந்து பார்த்து தீர்வுகளையும் கருத்துகளை முன்வைப்பது இவ்வுரையாடலின் நோக்கமாக இருக்கும். --இரவி (பேச்சு) 14:24, 30 சூலை 2017 (UTC)
# விக்கிப்பீடியா:மெய்நிகர் சந்திப்புக்கள்

## சனிக்கிழமை, ஆகத்து 5, 2017

- நேரம்: 7:30 இலங்கை/தமிழ்நாடு நேரம்
- இடம்: கூகுள் கூடலில் உரையாடுவோம். நிகழ்வு தொடங்குவதற்கு முன் உரையாடல் இணைப்பு இங்கு அறிவிக்கப்படும்.
# விக்கிப்பீடியா:மெய்நிகர் சந்திப்புக்கள்

## சனிக்கிழமை, ஆகத்து 5, 2017

### கலந்து கொள்வோர்கள்

1. <font>&nbsp;**௮ன்புமுனுசாமி**</font> 16:04, 2 ஆகத்து 2017 (UTC)
1. --Natkeeran (பேச்சு) 13:12, 3 ஆகத்து 2017 (UTC)
# விக்கிப்பீடியா:மெய்நிகர் சந்திப்புக்கள்

## சனிக்கிழமை, ஆகத்து 5, 2017

### நிகழ்ச்சி நிரல்

- மாதாந்த தமிழ் விக்கிப்பீடியர் உரையாடல்
- https://meta.wikimedia.org/wiki/Strategy/Wikimedia_movement/2017/Cycle_3
- தொழிற்கலைகள் செயற்திட்டம்
# விக்கிப்பீடியா:மெய்நிகர் சந்திப்புக்கள்

## சனிக்கிழமை, ஆகத்து 5, 2017

### குறிப்பு

- பயணத்தில் இருப்பதால் இந்த முறை என்னால் சந்திப்பை ஒருங்கிணைக்க இயலாது. வேறு யாராவது பொறுப்பெடுத்துக் கொள்ள முடியுமா? Google Hangouts on Airல் எப்படி உரையாடல்களை ஒருங்கிணைப்பது என்று அறிய இங்கு பார்க்கவும். நன்றி. கவனித்து உதவுக! - --இரவி (பேச்சு) 15:28, 2 ஆகத்து 2017 (UTC)  
- வணக்கம். இந்த மாத சந்திப்பை ஒத்து வைப்பது பொருத்தமானது என்று கருதுகிறேன். --Natkeeran (பேச்சு) 13:58, 5 ஆகத்து 2017 (UTC)
# சக்தி மகரிசி

**சக்தி மகரிஷி** (Śakti Maharṣi)வேத கால ரிஷியான வசிட்டர் – அருந்ததி இணையர்களின் மகனும், ரிஷியும் ஆவார். மகாபாரதம் கூறும் பராசர முனிவர் இவரது மகன் ஆவார். பராசரருக்கும் - மீனவப் பெண் சத்தியவதிக்கும் பிறந்த வியாசர், சக்தி முனியின் பேரன் ஆவார்.
# சக்தி மகரிசி

## வரலாறு

வசிட்டரின் மகன் சக்தி அடர்ந்த மலைக் காட்டில் ஒற்றையடிப் பாதை வழியாக செல்கையில், எதிரில் வந்த இச்வாகு குல மன்னன் கல்மாஷபாதன் பாதையை மறித்து நின்றதுடன், குதிரையை விரட்டும் சவுக்கால் சக்தி முனிவரை அடித்துப் பாதையை விட்டு விலகிச் செல் என அடித்தார். தன்னை ஒரு ரிஷி என்று அறிந்தும், அரக்கத்தனமாக அடித்ததால், மன்னர் கல்மாஷபாதனை நரமாமிசம் உண்ணும் அரக்கனாக மாற சாபமிட்டார் சக்தி. அப்போது அங்கு வந்த விசுவாமித்திரர், வசிட்டர் மீதான கோபத்தை, அவரது மகன் சக்தியை அழிக்கும் விதமாக ஒரு செயல் செய்தார். ஏற்கனவே சக்தியின் சாபம் பெற்ற கல்மாஷபாதனின் உடலில், விசுவாமித்திரர் ஒரு கிங்கரனை ஏவினார். எனவே கல்மாஷபாதன் சக்தி முனிவரையும், அவரது தம்பியர்களையும் கொன்று குவித்து நரமாமிசம் உண்டான். முனிவர் சக்தி இறந்த போது, 12 வயதான அவரது மனைவி *அத்ரிசியந்தி* கர்ப்பவதியாக இருந்தாள். சக்தியின் இறப்பிற்கு பின் பிறந்தவரே பராசரர் ஆவார்.
# சக்தி மகரிசி

## இதனையும் காண்க

- கல்மாஷபாதன்
# 2011 நேபாள மக்கள் தொகைக் கணக்கெடுப்பு

நேபாளத்தில் இறுதியாக 2011-ஆம் ஆண்டில் நேபாள மைய புள்ளியியல் துறையால் **2011 மக்கட்தொகை கணக்கெடுப்பு** நடைபெற்றது.
75 நேபாள மாவட்டங்களில் உள்ள 58 மாநகராட்சி மற்றும் நகராட்சிப் பகுதிகளிலும், 3915
கிராமிய நகராட்சிகளிலும் எடுக்கப்பட்ட மக்கள்தொகை, குழந்தைகள், வயது, பாலினம், மணஞ்சார் தகுதிநிலை, எழுத்தறிவு, கல்வி, வீட்டு வசதிகள், மொழி, இனம், சார்ந்திருக்கும் சமயம், சாதி, பார்க்கும் வேலைத் தரம், தொழில், வணிகம் போன்ற புள்ளி விவரங்களின் அடிப்படையில் 2011-ஆம் ஆண்டின் நேபாள மக்கள் தொகையியல் (Demography) தயாரிக்கப்பட்டது.
# 2011 நேபாள மக்கள் தொகைக் கணக்கெடுப்பு

## மக்கள் தொகை

2011ஆம் ஆண்டின் மக்கள் தொகை கணக்கெடுப்பின் படி;  
- நேபாளத்தின் மொத்த மக்கள்தொகை: 2,64,94,504 (இரண்டு கோடியே அறுபத்தி நான்கு இலட்சத்து தொன்னூற்றி நாலாயிரத்தி ஐந்நூற்றி நான்கு) ஆகும்.  
- 2001 - 2011 பத்தாண்டில் மக்கள் தொகை வளர்ச்சி: 3,343,081  
- ஆண்டு சராசரி மக்கட்தொகை வளர்ச்சி விகிதம்: 1.35%  
- வீடுகளின் எண்ணிக்கை: 5,427,302  
- ஒரு வீட்டின் சராசரி அளவு: 4.88 சமீ  
- உயரமான மலைகளில் மக்கள்தொகை: 6.73%, மலைக்குன்றுப் பகுதிகளில்: 43.00% மற்றும் சமவெளிகளில்: 50.27%.
# 2011 நேபாள மக்கள் தொகைக் கணக்கெடுப்பு

## மக்கள் தொகை

### மொழிகளும், இன மக்களும்

நேபாளத்தில் நேபாள மொழி, நேபால் பாசா, போஜ்புரி மொழி, லிம்பு மொழி மற்றும் ராஜ்பன்சி, குரூங், நேவாரி மொழி, ராய் மொழி, தாமாங் மொழி, செபாங் மொழி, சுனுவார் மொழி, திபெத்திய மொழி, மஹர் மொழி, மைதிலி மொழி பேசும் சேத்திரி, தாரு, நேவார், செர்ப்பா இனக்குழுக்களும், இந்துக்கள் (80%), பௌத்தர்கள் (9%), இசுலாமியர்கள், கிறித்தவர்கள், சமயம் சாராத கிராந்தி மக்கள் போன்ற மலைவாழ் பழங்குடி மக்கள் வாழ்கின்றனர்.
# 2011 நேபாள மக்கள் தொகைக் கணக்கெடுப்பு

## இதனையும் காண்க

- 2001 நேபாள மக்கட்தொகை கணக்கெடுப்பு
- 1991 நேபாள மக்கட்தொகை கணக்கெடுப்பு
- நேபாள மாநிலங்கள்
- நேபாளத்தின் மாவட்டங்கள்
- நேபாள நகர நகராட்சிகள்
- நேபாள கிராமிய நகராட்சிகள்
# வயிறு (சீன மருத்துவம்)

**வயிறு** (*Stomach*) என்பது மேற்கத்திய மருத்துவ கருத்தியலில் இருந்து வேறுபட்டு பாரம்பரிய சீன மருத்துவத்தின் ஒரு கருத்தியலாக வயிற்றுடன் கூடிய உடற்கூறு உறுப்பைக் காட்டிலும் ஒன்றோடொன்று தொடர்புடைய பகுதிகளை விவரிக்கும் ஒரு வழிமுறையாகும்.  
வயிறு மற்றும் அதன் இணை உறுப்பு மண்ணீரலானது பஞ்ச பூதங்களில் பூமியுடன் தொடர்பு படுத்தப்பட்டு கவலை மற்றும் மன அழுத்தம் போன்ற உணர்வுகளுடனும் தொடர்புபடுத்தப்பட்டுள்ளது.
# இந்தியாவில் கிறிஸ்தவம்

2011 கணக்கெடுப்பின்படி இந்தியாவில் கிறிஸ்தவம் மூன்றாவது பெரிய சமயமாக, கிட்டத்தட்ட 27.8 மில்லியன் அங்கத்தவர்களுடன் இந்திய மக்கள் தொகையில் 2.3 சதவீதமாகவுள்ளது. கிறிஸ்தவத்தை இந்தியாவிற்கு தோமா (திருத்தூதர்) அறிமுகப்படுத்தினார் என்றும், தமிழகத்தின் முசிறித் துறைமுகத்தை கி.பி 52ல் வந்தடைந்தார் எனவும் நம்பப்படுகின்றது. ஆயினும் பொதுவான புலமையாளர்களின் கணக்குப்படி கிறிஸ்தவம் நிச்சயமாக கி.பி. 6ஆம் நூற்றாண்டிற்கு முன்பே அறிமுகப்படுத்தப்பட்டது எனக் கருதப்படுகிறது.
# இந்தியாவில் கிறிஸ்தவம்

## தொடக்க காலம்

“உலகெங்கும் சென்று நற்செய்தியைப் பறைசாற்றுங்கள்" என்ற உயிர்த்த இயேசுவின் அறிவுரைக்கு ஏற்ப, அவரது பன்னிரு திருத்தூதர்களில் ஒருவரான தோமா இந்தியாவுக்கு வந்து கிறிஸ்தவ சமயத்தை நிறுவினார் என பழங்கால வரலாற்று ஆவணங்கள் சான்று பகர்கின்றன. கிறிஸ்தவ ஆய்வாளர்களின் கருத்து மற்றும் மரபின்படி, தோமா கடல் வழியாக பயணம் செய்து கேரளாவின் கொடுங்காலூர் கடற்கரைக்கு (முசிறி துறைமுகம்) கி.பி.52ஆம் ஆண்டு வந்து இறங்கினார். மேற்கு கடலோர ஊர்களில் இயேசுவைப் பற்றி அறிவித்து, 7 இடங்களில் திருச்சபையை நிறுவினார். பின்னர் கிழக்கு பகுதிக்கு வந்து, சோழ மண்டல கடற்கரையில் நற்செய்தியை அறிவித்தார். சென்னை மயிலாப்பூர் உள்ளிட்ட இடங்களில் பலரை கிறிஸ்தவர்களாக மனந்திருப்பிய அவரை, கி.பி.72ல் எதிரிகள் ஈட்டியால் குத்திக் கொலை செய்தனர்.  
தோமா தமிழகத்தில் கிறிஸ்தவ சமயத்தை நிறுவிய அதே காலத்தில், திருத்தூதர் பர்த்தலமேயு மும்பையின் கல்யாண் உள்ளிட்ட இடங்களில் இயேசுவின் நற்செய்தியை அறிவித்ததாக வரலாற்று பதிவுகள் உள்ளன. முதல் நூற்றாண்டில் இந்தியாவில் உருவான கிறிஸ்தவ சமூகங்கள், மற்றவர்களை மதமாற்றம் செய்ய ஆர்வம் காட்டவில்லை. இதன் காரணமாக, இந்தியாவில் கிறிஸ்தவம் சில குடும்பங்களுக்குள் மட்டுமே முடங்கிக் கிடந்தது. கி.பி.2ஆம் நூற்றாண்டில் மும்பைக்கு வந்த பார்த்தனேயுஸ் என்ற கிரேக்க அறிஞர், திருத்தூதர் பர்த்தலமேயுவால் உருவாக்கப்பட்ட கிறிஸ்தவ சமூகங்களை சந்தித்ததாக குறிப்புகள் உள்ளன. திருத்தூதர் மத்தேயு எழுதிய நற்செய்தி நூல் அவர்களிடம் இருந்ததாகவும் பார்த்தனேயுஸ் எழுதி வைத்துள்ளார்.
# இந்தியாவில் கிறிஸ்தவம்

## இடைக்காலம்

கி.பி.300ல் பசாரா ஆயரான தாவீது தென்னிந்திய பகுதிகளில் நற்செய்தி அறிவித்து பலரை கிறிஸ்தவர்களாக மனந்திருப்பியதாக சான்றுகள் உள்ளன. 345ல் கேரளாவின் திருவிதாங்கோட்டுக்கு 72 குடும்பங்களுடன் வந்த சிரியா நாட்டு வியாபாரியான தாமஸ் கானா என்பவர், சிரியன் கிறிஸ்தவ வழிபாட்டு முறைகளை கேரளாவில் அறிமுகம் செய்தார். இந்த குடும்பங்களைச் சேர்ந்தவர்கள் தெக்கும்பகர்கள் என்றும், திருத்தூதர் தோமாவால் கிறிஸ்தவர்களாக மாறியவர்கள் வடக்கும்பகர்கள் என்றும் தங்களை அழைத்துக் கொள்கின்றனர். சென்னை புனித தோமையார் மலை மீது 5ஆம் நூற்றாண்டு முதல் 8ஆம் நூற்றாண்டு முடிய சிரிய கிறிஸ்தவ துறவிகள் குழு ஒன்று வாழ்ந்ததாக தெரிகிறது. அவர்கள் தங்கள் வழிபாட்டுக்காக பயன்படுத்திய கற்சிலுவை தற்போதும் அங்குள்ள ஆலயத்தில் உள்ளது. தோமையார் சிலுவை என்று அழைக்கப்படும் இந்த சிலுவை கி.பி.640ஆம் ஆண்டைச் சேர்ந்தது ஆய்வாளர்கள் கணித்துள்ளனர்.  
கோட்டயத்தில் காணப்படும் கற்சிலுவைகளும், 7 மற்றும் 8ஆம் நூற்றாண்டுகளில் இந்தியாவில் கிறிஸ்தவம் இருந்ததற்கான சான்றுகளாக உள்ளன. பெர்சியா நாட்டு ஆயர்கள் இரண்டு பேர், 9ஆம் நூற்றாண்டில் கொல்லத்தில் திருச்சபையை வளர்த்தது குறித்த செப்பு ஆவணங்கள் நமக்கு கிடைத்துள்ளன. கேரளாவின் மலபார் பகுதியில் 10ஆம் நூற்றாண்டில் வாழ்ந்த கிறிஸ்தவர்களை ஒரு கிறிஸ்தவ அரசர் ஆட்சி செய்ததாக சிரியா நாட்டைச் சேர்ந்த வணிகர்களின் குறிப்பில் காணப்படுகிறது. 1295ஆம் ஆண்டு இந்தியாவில் பயணம் செய்த இத்தாலி நாட்டவரான மார்க்கோ போலோ, மயிலாப்பூரில் இருந்த கிறிஸ்தவர்கள் மற்றும் தோமாவின் கல்லறையைப் பற்றி குறிப்பு எழுதி வைத்துள்ளார்.  
1305ல் இந்தியாவில் தங்கியிருந்த ஜான் மோந்தே என்ற கிறிஸ்தவ குரு, மயிலாப்பூரில் வாழ்ந்த கிறிஸ்தவர்கள் மற்ற மதத்தினரால் துன்பத்துக்கு ஆளானதாக தமது கடிதத்தில் தெரிவித்துள்ளார். 14ஆம் நூற்றாண்டில் கன்னியாகுமரியில் கிறிஸ்தவ ஆலயம் ஒன்று இருந்ததாக, முட்டம் பகுதியில் கண்டுபிடிக்கப்பட்ட கல்வெட்டு சான்று பகர்கிறது. 1321ல் ஜோர்டான் கட்லானி என்பவர் தலைமையில் ஐந்து கிறிஸ்தவ குருக்கள், மகாராஷ்டிர மாநிலத்தில் கிறிஸ்தவ சமயத்தை பரப்பும் பணியைத் தொடங்கினர். பின்னர் கர்நாடகா மற்றும் கேரளா மாநிலங்களுக்கும் அவர்களின் பணி விரிவடைந்தது. இதனிடையே, புனித அருளானந்தர், அருளாளர் தேவசகாயம் பிள்ளை ஆகியோர் தமிழகத்தில் மறைசாட்சிகளாக கொல்லப்பட்டனர்.  
கிழக்கு இந்தியாவில் தொடங்கப்பட்ட வங்காள மிஷன் மூலம், கூக்ளி உள்ளிட்டப் பகுதிகளில் கிறிஸ்தவம் பரவியது. 18ஆம் நூற்றாண்டில் லூத்தரன் மற்றும் ஆங்கிலிக்கன் சபைகளைச் சேர்ந்த கிறிஸ்தவர்கள் இந்தியாவில் மறைபரப்பு பணியைத் தொடங்கினர். 1837ல் தமிழகத்தில் தொடங்கப்பட்ட புதிய மதுரை மிஷனால், கத்தோலிக்க திருச்சபை விரைந்து வளர்ந்தது. அதே காலத்தில், கால்டுவெல் உள்ளிட்டோரின் முயற்சியால் பிற கிறிஸ்தவ சபைகளும் வளர்ச்சி கண்டன. கிறிஸ்தவர்களின் சேவையால் கவரப்பட்ட வடகிழக்கு இந்திய பழங்குடி மக்கள் பெரும்பாலானோர், 19ஆம் நூற்றாண்டில் கிறிஸ்தவத்தை ஏற்றனர். ஆண்டவர் இயேசுவின் நற்செய்தியை அறிவிக்கும் குழுக்கள் மூலம், இந்தியாவில் கிறிஸ்தவம் இன்றும் வளர்ந்து வருகிறது.
# இந்தியாவில் கிறிஸ்தவம்

## மக்கள் தொகை

2011ஆம் ஆண்டு மக்கள் தொகை கணக்கெடுப்பின்படி, 2 கோடியே 78 லட்சம் கிறிஸ்தவர்கள் இந்தியாவில் உள்ளனர். இது இந்தியாவின் மொத்த மக்கள் தொகையில் 2.3% ஆகும். இவர்களில் பெரும்பான்மையாக லத்தீன், சீரோ மலபார், சீரோ மலங்கரா வழிபாட்டு முறைகளை உள்ளடக்கிய ஒரு கோடியே 79 லட்சம் கத்தோலிக்க கிறிஸ்தவர்கள் உள்ளனர். எண்ணிக்கையில் 2வது இடத்தில் சீர்திருத்தத் திருச்சபையினரும், 3ஆம் இடத்தில் கிழக்கு மரபுவழி திருச்சபையினரும் உள்ளனர். நாகாலாந்து, மிசோரம், மேகாலயா, மணிப்பூர் ஆகிய வடகிழக்கு மாநிலங்களில் கிறிஸ்தவம் பெரும்பான்மை சமயமாக உள்ளது. அருணாச்சல் பிரதேசம், ஆந்திர பிரதேசம், கேரளா, தமிழ்நாடு, கோவா, அந்தமான் நிக்கோபார் தீவுகள் ஆகியவற்றில் குறிப்பிடத்தக்க அளவு கிறிஸ்தவர்கள் வாழ்கின்றனர்.
# ஆரிசு சால்வே

**ஆரிசு சால்வே**  (Harish Salve 22 சூன் 1955)என்பவர் இந்திய உச்ச நீதிமன்ற வழக்கறிஞர் மற்றும் மேனாள் சொலிசிட்டர் செனரல் ஆவர். அரசியல் விவகாரங்கள், வணிகம், வரி விதிப்புச் சிக்கல்கள், நீதி நியாய வழக்குகள் ஆகியவற்றில் உச்சநீதி மன்றத்திலும் பிற உயர்நீதி மன்றங்களிலும் வழக்குகளில் வாதிட்டு வருகிறார்.
# ஆரிசு சால்வே

## குடும்பப் பின்னணி

ஆரிசு சால்வே மராத்திக் குடும்பத்தில் நாக்பூர்இல் பிறந்தார். இவருடைய பாட்டனார் பி.கே சால்வே கிரிமினல் வழக்கறிஞராக
இருந்தவர்.இவருடைய தந்தையார் என்.கே.பி. சால்வே பட்டயக் கணக்காளர் தொழில் செய்து வந்ததோடு இந்தியத் தேசியக் காங்கிரசு கட்சியிலும்இருந்தார்.ஆரிசு சால்வே பட்டயக் கணக்காளர் தகுதி பெற்றாலும் சட்டம் படித்து வழக்கறிஞர் ஆனார். நானி பல்கிவாலாவின் தொடர்பு இவரின் வாழ்வில் ஓர் உந்துதலாக இருந்தது. ஆரிசு சால்வே சோலி சொராப்ஜி என்னும்மேனாள் சொலிசிட்டர் செனரலிடம் பணி செய்துள்ளார்.
# ஆரிசு சால்வே

## வழக்கறிஞர் பணிகள்

1992 இல் சீனியர் கவுன்சில் பதவிக்கு உச்ச நீதிமன்றம் இவரை அமர்த்தியது. 1999இல் சொலிசிட்டர் செனரலாக அமர்த்தப்பட்டார்.
இரண்டாவது முறையும் இவர் அமர்த்தப்பட்டபோது இவர் அப்பதவியை ஏற்கவில்லை.
# ஆரிசு சால்வே

## வாதிட்ட வழக்குகள்

டாட்டா ஆண்டு சன்ஸ், என்டிவி, வோடபோன், ரிலையன்சு இன்டஸ்டிரிஸ் போன்ற பெருங்குழுமங்கள் சார்பாக நீதிமன்றங்களில் வாதிட்டார்.பாலிவுட் நடிகர் சல்மான் கான் வழக்கிலும் சல்மான் கான் சார்பாக வாதடினார்.  
கிருட்டிணா கோதாவரி வழக்கிலும், பன்னாட்டு நீதி மன்றத்தில் நடைபெற்ற குல்பூசண் ஜாதவ் வழக்கிலும்வாதிட்டு வெற்றி பெற்றார். குல்பூசண் ஜாதவ் வழக்கில் ஒரே ஒரு ரூபாய் மட்டும் கட்டணமாகப் பெற்றார்.
# கோள்காரர்

**கோள்காரன், காக்கிலுவாடன்** அல்லது **இறப்புத் தூதர்கள்** (*death messenger*) என்பவர்கள் முற்காலங்களில் தங்கள் நகரத்தில் அல்லது கிராமத்தில் வசித்தவர் ஒருவர் இறந்துவிட்டார் என்ற செய்தியை பரப்புவதற்காக அனுப்பப்பட்டவர்கள். அவர்கள் ஒவ்வொரு வீடாகச் சென்று கதவைத் தட்டி, "நீங்கள் இறந்தவர்களின் இறுதி ஊர்வலத்தில் கலந்து கொள்ள அழைக்கப்படுகிறீா்கள் __________ (நேரம், தேதி, இடம்)" என்ற செய்தியை கூறுவார்கள். இதைத் தான் அவர்கள் சொல்ல அனுமதிக்கப்பட்டனர். இந்த அறிவிப்பு கூறியவுடன் உடனடியாக அடுத்த வீட்டிற்கு செல்ல வேண்டும். இந்த மரபு 19 ஆம் நூற்றாண்டின் பிற்பகுதியில் வரை சில பகுதிகளில் தொடர்ந்து இருந்தது.  
வடதமிழகத்தின் சிலபகுதிகளில் இவர்களை கோள்காரன் என அழைப்பது வழக்கம். இவர்கள் தமிழகத்தில் தொலைபேசி வசதிகள் இல்லாத இருபது ஆண்டுகளுக்கு முன்புவரை இருந்தனர். இவர்களை கிராமத்தில் இந்த வேலையை பகுதி நேரமாக செய்வர். யாராவது இறந்துவிட்டால் அவர்களின் உறவினர் வீடுகளுக்குச் சென்று இன்னார் இறந்துவிட்டார் என்ற தகவலைத் தெரிவிப்பார். கோள்காரருக்கு ஆண்டுக்கு ஒரு முறை ஒவ்வொரு வீட்டாரும் தாணியத்தைக் கூலியாக அளிப்பர். கோள் என்ற சொல் சொல்லுதல் (பிறரைப்பற்றி) என்று பொருள் உண்டு. எனவே தகவல்களை சொல்லுபவரைக் கோள்காரர் என அழைத்தனர்.  
தமிழகத்தின் சில பகுதிகளில் இவர்களை *காக்கிலுவாடன்* என்று அழைக்கின்றனர். இவர்களிடம் யார் இறந்தது? அவர் யாரின் உறவினர் போன்ற விவரங்களை எழுதி தருவர். அந்தக் கடிதத்தில் யார்யாருக்கு இழுவு செய்தியைச் சொல்லவேண்டும், எந்த ஊருக்கு போக வேண்டும் என்பது போன்ற விவரங்கும் எழுதி தரப்படும். கடிதத்தை உறவினர்களிடம் காட்டி, அதில் எத்தனை மணிக்கு செய்தி வந்து சேர்நது என்ற விவரத்தை எழுதி கையொப்பம் பெற்று வரச் சொல்லுவார்கள். செலவுக்கு கொஞ்சம் பணத்தையும் கொடுத்து அனுப்புவார்கள்.
# ஏவா அகுனெர்ட் உரோகுல்ப்சு

**ஏவா அகுனெர்ட்- உரோகுல்ப்சு** *(Eva Ahnert-Rohlfs)* (11 ஆகத்து 1912 - 9 மார்ச்சு 1954) ஓர் செருமானியப் பெண் வானியலாளர் ஆவார். இவர் மாறும் விண்மீன்களின் நோக்கீடுகளில் சிறப்பான பங்களிப்புகள் நிகழ்த்தியுள்ளார்.  
இவர் செருமனியைச் சேர்ந்த கோபர்கில் பிறந்தார். இவ்வூர் டச்சி சாக்சே-கோபர்கு-கோத்தாவில் உள்ளது. இவர் உர்சுபர்கு, மூனிச், கீல் ஆகிய பல்கலைக்கழகங்களில் 1931 முதல் 1933 வரை படித்தார்.ஒன்பது ஆண்டுகள் குடும்ப வாழ்க்கைக்குப் பின்னர், 1942 இல் இருந்து இரண்டாம் உலகப்போரின் முடிவுவரை கோட்டிங்கன் பல்கலைக்கழகத்தில் படித்தார். இவர் 1945 இல் இருந்து உதவி வானியலாளராக பேராசிரியர் கூனோ கோப்மைசுட்டரிடம் சான்னேபர்கு வான்காணகத்தில் பணிபுரிந்துள்ளார். இவர் 1951 இல் வானியற்பியலில் தன் முனைவர் பட்டத்தை ஜேனா பல்கலைக்கழகத்தில் பெற்றார். இவர் 1952 இல் இவர் சான்னேபர்கு வான்காணகத்தில் வானியலாளர் பவுல் ஆசுவால்டு அகுனெர்ட்டைச் சந்தித்து அவரைத் திருமணம் செய்து கொண்டார்.  
இவர் தன் 41 ஆம் அகவையில் சன்னேபர்கில் இறந்தார்.
# ஏவா அகுனெர்ட் உரோகுல்ப்சு

## நூல்தொகை

- *"Strahlungsdruck, Poynting-Robertson-Effekt und interstellare Materie."* Mitteilung der Sternwarte Sonneberg 43 (1953)
- *"Vorläufige Mitteilung über Versuche zum Nachweis von Meteoritischem Staub."* Mitteilung der Sternwarte Sonneberg 45 (1954)
- *"Zur Struktur der Entstehung des Perseidenstroms."* Veröffentlichung der Sternwarte Sonneberg (part 2, p.&nbsp;5 - 38) (1956)
# ஏவா அகுனெர்ட் உரோகுல்ப்சு

## நினைவேந்தல்

- AN **281** (1954) 284 (one sentence)
- Cuno Hoffmeister: *"Eva Ahnert-Rohlfs"* (*Die Sterne* issue 5/6, 1954, p.&nbsp;103 &ndash; 105)
# மாயாவி (எழுத்தாளர்)

**மாயாவி** என்ற புனைபெயரில் எழுதிய **எஸ். கே. இராமன்** தமிழ்ச் சிறுகதை, புதின ஆசிரியர் ஆவார். இந்திய அரசாங்கத்தின் செய்தி ஒலிபரப்புப் துறையின் பம்பாய் கிளையில் பதினைந்து ஆண்டுகள் பணியாற்றியுள்ளார்.
# மாயாவி (எழுத்தாளர்)

## இளமையும் படைப்புகளும்

இவர் செங்கோட்டை வட்டத்தைச் சேர்ந்த சாம்பூர் வடகரை எனும் ஊரில் 1917 ஆம் ஆண்டு பிறந்தார். இவர் ஏறத்தாழ 150 சிறுகதைகளும் 9 நாவல்களும் எழுதியுள்ளார். இவரது முதல் சிறுகதை, ஜாதி வழக்கம் என்பது. இக்கதைப் பலராலும் பாராட்டப்பட்டது. *சாமுண்டியின் சாபம்* எனும் தலைப்பில் உள்ள சிறுகதைகள்,*அன்பின் உருவம்* எனும் தலைப்பில் உள்ள நாவல் ஆகியவை குறிப்பிடத்தக்கவை.
# மாயாவி (எழுத்தாளர்)

## நாவல்கள்

- அகதி
- மக்கள் செல்வம்
- சலனம்
- ஒன்றே வாழ்வு
# மாயாவி (எழுத்தாளர்)

## உசாத்துணைகள்

- ஏ. சி. செட்டியார் (தொகுப்பு) "சிறுகதைக் களஞ்சியம்-தொகுதி1" சாகித்திய அக்காதமி-2000.
- முனைவர் தேவிரா," தமிழ் இலக்கியத் தகவல் களஞ்சியம்" ஸ்ரீநந்தினி பதிப்பகம்-2016.
# நியூட்டனின் ஊசல் அமைப்பு

ஊசல் அமைப்பு ]]  
**நியூட்டனின் ஊசல்** (*Newton's cradle*) என்பது ஆற்றல் அழிவின்மை விதி) மற்றும் உந்தம் மாறக் கோட்பாடு ஆகியவற்றை விளக்கும் அமைப்பாகும். இவ்வமைப்பு நியூட்டனின் பெயரால் அழைக்கப்படுகிறது. நியூட்டன் இந்த ஊசலைப் பற்றி எழுதவோ அல்லது உருவாக்கவோ இல்லை. நியூட்டன் இயற்பியல் கொள்கைகளின் அடிப்படையில் அறிவியல் அறிஞர்களால் இவ்வூசல் உருவாக்கப்பட்டுள்ளது. ஒற்றை வரிசையில் அதிலும் பொதுவாக ஐந்து ஊசல்கள் தொங்கவிடப்பட்டுள்ளன. கடைசி ஊசலை அதிர்வுறச் செய்யும் போது மோதல் தத்துவத்தின் அடிப்படையில் முதல் ஊசல் அதிர்வுறுகிறது.  
இவ்வுபகரணம் **நியூட்டனின் பந்துகள்** (*Newton's balls*) எனவும் அழைக்கப்படுகிறது. பல்வேறு இயற்பியல் பண்புகளை விளக்க இவ்வமைப்பு பயன்படுகிறது.
# நியூட்டனின் ஊசல் அமைப்பு

## நியூட்டனின் ஊசல் அமைப்பின் விளக்கம்

- நியூட்டனின் ஊசல் அமைப்பில் ஒரே அளவுடைய ஐந்து உலோகப் பந்துகள் சம நீளத்தில் ஒரு உலோகச் சட்டத்தில் தொங்க விடப்பட்டுள்ளன.
- ஒரே நீளமுடைய இரு கம்பிகளால் உலோகச் சட்ட முனையில் அகன்றும் பந்துகள் முனையில் குறுகியும் உள்ளவாறு கட்டப்பட்டுள்ளது.
- பந்துகள் இவ்வாறு கட்டப்படுவதால் அவை ஒரே தளத்தில் அலைவுறுவது தடுக்கப்படுகிறது.
# நியூட்டனின் ஊசல் அமைப்பு

## செயல்படும் விதம்

- முதல் பந்து பக்கவாட்டில் மேலே உயர்த்தப்பட்டு பின்னர் புவியீர்ப்பு விசையால் அலைவுறச் செய்யப்படுகிறது.
- இரண்டாம் பந்தின் மீது மோதியவுடனே முதல் பந்து ஓய்வு நிலையை அடைகிறது.
- முதல் பந்து அலைவுற்ற அதே திசை வேகத்தில் இரண்டாம் பந்து எதிர் திசையில் செல்கிறது.
- இவ்வாறு முதல் பந்தின் ஆற்றலும் உந்தமும் குறையாமல் கடைசிப் பந்து வரை கடத்தப்படுகிறது. இந்தப் பண்பினால் ஆற்றல் அழிவின்மை விதி மற்றும் உந்தம் மாறக் கோட்பாடு ஆகியவற்றை விளக்க இவ்வூசல் உதவுகிறது.
- மீள் தன்மையுடைய மோதலின் (Perfectly elastic collision) போது ஒரு இணை பந்துகள் மோதலுக்கு உட்படுகிறது.
- மீள்தன்மையுடைய கம்பியைப் பயன்படுத்துவதன் மூலம் இயக்கமானது நிலையாற்றலாகவும் இயக்க ஆற்றலாகவும் மாறிமாறிச் செயல்படுகிறது.
- இயக்கத்தின் போது பந்துக்களுக்கிடையே ஏற்படும் உராய்வினால் சிறிதளவு ஆற்றல் வெப்ப ஆற்றலாக இழக்கப்படுகிறது.
- ஆற்றல் சிறிது சிறிதாக இழக்கப்பட்டு ஊசல் அமைப்பு ஓய்வு நிலையைப் பெறுகிறது.
# நியூட்டனின் ஊசல் அமைப்பு

## செயல்படும் விதம்

### ஆற்றல் அழிவின்மை விதி அடிப்படையில் விளக்கம்

- ஆற்றலை ஆக்கவோ அழிக்கவோ முடியாது. ஆனால் ஒரு வகை ஆற்றல் மற்றொரு வகை ஆற்றலாக மாற்றப்படும்.
- இவ்வமைப்பில் இயக்க ஆற்றல் நிலையாற்றலாகவும், நிலையாற்றல் இயக்க ஆற்றலாகவும் பந்துகளுக்கிடையே மாற்றப்படுகிறது.
முடிவில் மோதல் காரணமாக ஆற்றல் வெப்ப ஆற்றலாக இழக்கப்படுகிறது.
# நியூட்டனின் ஊசல் அமைப்பு

## செயல்படும் விதம்

### உந்தம் அழிவின்மை விதி அடிப்படையில் விளக்கம்

- தனிமைப்படுத்தப்பட்ட (Isolated) மூடிய தொகுதி ஒன்றின் (புற விசைகளின் செயல்பாடோ, புறச்சூழலோடு பரிமாற்றமோ இல்லாத ஒரு தொகுதி) மொத்த உந்தமும் மாறிலியாக இருக்கும். அதாவது பொருட்களின் மோதலுக்கு முன்பிருந்த மொத்த உந்தமும், பின்பிருக்கும் மொத்த உந்தமும் சமமாக இருக்கும்.
- முதல் பந்திற்குக் கொடுக்கப்படும் உந்தம் மாறாமல் இரண்டாம் பந்திற்கு கடத்தப்படுகிறது. இவ்வாறாக உந்தம் கடைசிப் பந்து வரை நகர்கிறது. பின்னர் எதிர் திசையில் மாற்றப்படுகிறது. இது ஊசலின் அலைவு உறுதி செய்யப்படுகிறது.
# குறிசார் தொலைவு சார்பு

கணிதத்தில், **குறிசார் தொலைவு சார்பு** (*signed distance function* அல்லது *oriented distance function*) என்பது ஓர் அளவன்(மெட்ரிக்) வெளியிலுள்ள ஒரு கணத்தில் (Ω), ஒரு புள்ளி (x) என்பது அக்கணத்தில் அமைவதை பொறுத்த குறியீடையும், எல்லையிலிருந்து அப்புள்ளிக்கான தொலைவையும் குறிக்கும் சார்பு ஆகும். கணத்திற்குள் அப்புள்ளி அமையுமானால் சார்பு மிகைமதிப்பையும், கணத்திற்கு வெளியே அமையுமானால் சார்பு குறைமதிப்பையும் பெறுகிறது. அப்புள்ளி கணத்தின் எல்லையை நோக்கி நகர்ந்து சார்பு மதிப்பு சுழியை பெறும்.
# குறிசார் தொலைவு சார்பு

## வரையறை

ஒருமெட்ரிக்வெளியிலுள்ள (x) உட்கணம்Ωமற்றும்மெட்ரிக்d,எனில் குறியீட்டு தொலைவு சார்புf,ஐபின்வருமாறுவரையறுக்கலாம்.  
: <math>f(x) = \begin{cases}
d(x, \partial \Omega) & \mbox{ if } x\in\Omega \\
-d(x, \partial \Omega)& \mbox{ if } x\in\Omega^c
\end{cases}</math>
இங்கு <math>\partial \Omega</math> என்பது <math>\Omega</math><math>x \in X</math>,
: <math> d(x, \partial \Omega) := \inf_{y \in \partial \Omega}d(x, y)</math>
இங்கு *inf* என்பது சிறும மதிப்பைக் குறிக்கும்..
# குறிசார் தொலைவு சார்பு

## யூக்ளிடியன்வெளியில்குறியீட்டுத் தொலைவு சார்பு

சிறப்புகூறுவெளியைஎல்லையாககொண்டயூக்ளிடியன் வெளிRn இல்ஒருஉட்கணம் Ωஎனில்குறியீட்டு தொலைவு சார்புபெருமளவில்வகையிடத்தக்கது,சரிமானம்எக்னோல்சமன்பாட்டைநிறைவுச்செய்யும்.
: <math>|\nabla f|=1.</math>
*Ω* இன் எல்லை*C*<sup>*k*</sup>,*k*≥2 எனில்*C*<sup>*k*</sup> இல் உள்ள ஒரு புள்ளி d,*Ωன்எல்லைக்குஅருகாமையில்அமையும்*. குறிப்பாக, எல்லையில் சார்பு f ,
: <math>\nabla f(x) = N(x),</math>
இங்கு *N* என்பது உள்நோக்கிய செங்குத்து நெரிய(வெக்டர்) வெளி ஆகும். குறியீட்டுத் தொலைவு சார்புசெங்குத்து நெறியக்(வெக்டர்) களத்தின்வகையீட்டுவிரிவாக்கமாகும். *Ωவை எல்லையாககொண்டஹெசியன்*குறியீட்டு தொலைவு சார்பு வெங்கார்டன் மாற்றியைத் தருகிறது.  
மேலும் *Γ* என்ற பகுதி எல்லை Ω வுடன் போதியளவு அருகாமையிலிருப்பின் சார்பைத் தொடர்ச்சியாக வகைப்படுத்த இயலும் எனில், அது வெங்கார்டன் மாற்றியைத் தருகிறது. அது குறியீட்டு தொலைவு சார்பு, எல்லைக்கு அருகாமையிலிருக்கும் புள்ளிக்கான மாற்று மாறியைக் கொண்டதாக அமைகிறது.  
*T*(∂*Ω*,*μ*) என்பது ''μதொலைவுக்குள்அமையும்புள்ளிகளின்தொகுப்பு.மேலும்Γ வில் எல்லை Ω ,g என்பது தொகையிடும் சார்பு எனில்,
: <math>\int_{T(\partial\Omega,\mu)} g(x)\,dx = \int_{\partial\Omega}\int_{-\mu}^\mu g(u+\lambda N(u))\, \det(I-\lambda W_u) \,d\lambda \,dS_u,</math>
இங்கு det என்பது அணிக்கோவை மதிப்பையும்*dS*<sub>*u*</sub> மேற்பரப்பு தொகையிடலையும் குறிக்கும்.
# குறிசார் தொலைவு சார்பு

## பயன்கள்

கணினி ப் பார்வையில் இந்தச் சார்புகள் பயன்படுகின்றன.  
சிறு சிறு பகுதிகளின் தோராயத் தீர்வை பெறவும், GPU முடுக்கத்தின் மூலம் தடையற்ற பெரிய அளவில் எழுத்து அளவை பெறவும் உதவுகிறது.
# ராணா கபூர்

**ராணா கபூர்** (9 செப்டம்பர் 1957) என்பவர் மும்பையைத் தலைமை இடமாகக் கொண்டுள்ள தனியார் வங்கியான யெஸ்பாங்கின் நிறுவனர் , மேலாண் இயக்குநர் மற்றும் முதன்மைச்செயல் அதிகாரி ஆவார். யெஸ் வங்கியில் ராணா கபூர் 26 விழுக்காடு பங்குகளைக் கொண்டுள்ளார்.
# ராணா கபூர்

## பிறப்பும் படிப்பும்

ராணாகபூர் புது தில்லியில் பிறந்தார்.பிராங்க் அந்தோணி பொதுப்பள்ளியில் 1973 இல் படித்து முடித்தார். பின்னர் சிறி ராம் வணிகக் கல்லூரியில் பயின்றார் நியூ ஜெர்சியில் ரட்கர்ஸ் பல்கலைக் கழகத்தில் எம்பிஏ பட்டம் பெற்றார்.
# ராணா கபூர்

## வங்கிப் பணிகள்

தொடக்கத்தில் பாங்க் ஆப் அமெரிக்காவில் சேர்ந்தார். அவ் வங்கியில் 1980 முதல் 1996 வரை பணி ஆற்றினார்.
1996 இல் அன்ஸ் கிறின்லேஸ் வங்கியில் சேர்ந்து 1998 வரை பணி செய்தார். யெஸ் வங்கியைத் தொடங்குவதற்கு முன் ரபோ இந்தியா பைனான்ஸ் என்னும் நிறுவனத்தின் மேலாண்மை இயக்குநராக இருந்தார். பின்னர் 2003 இல் ரிசர்வ் பாங்கின் உரிமம் பெற்று யெஸ்
பாங்கை 2004 இல் தொடங்கினார்.
# ராணா கபூர்

## பட்டங்களும் பாராட்டுகளும்

- அனைத்திந்திய மேலாண்மை சங்கம் (அய்மா) மதிப்புறு தகையர் என்ற பட்டத்தை அளித்தது.
- ஜி.பி.பந்த் வேளாண்மை மற்றும் தொழில்நுட்பப் பல்கலைக் கழகத்திலிருந்து முனைவர் பட்டம் வழங்கப்பட்டது.
- ஆண்டின் முதன்மைச் செயல் அதிகாரி என்று சப்ரே ஆசியா பசிபிக் விருதுகள் விழாவில் பாரட்டப் பட்டார்.
- இந்திய வணிக சேம்பர்ஸ் பதின்ம ஆண்டுகளில் முன்னணி வங்கியாளர் என்று பட்டம் வழங்கப்பட்டது.
- 2005 ஆம் ஆண்டில் எர்னஸ்ட் ஆண்டு யங் என்ற மதிப்பீட்டு நிறுவனம் ராணா கபூருக்கு தொடக்கத் தொழில் முனைவோர் என்ற பட்டத்தை அளித்தது.
- யெஸ் வங்கியின் பங்குகள் மதிப்பு உயர்வின் காரணமாக ராணா கபூர் பல லட்சங்களுக்கு அதிபதி ஆனார் என்று 2017 சனவரியில் புளூம்பர்க் அறிவித்தது.
- மகாராட்டிர மாநில வளர்ச்சிக்கும் முன்னேற்றத்திற்கும் உதவுவதாக மகாராட்டிர அரசின் ஆளுநரும் முதல்வரும்ராணா கபூருக்கு பாராட்டு விழா எடுத்தனர்.
# தத்துவப்பிரகாசம்

சீர்காழி தத்துவப்பிரகாசர் இயற்றிய நூல் **தத்துவப்பிரகாசம்**. இந்நூலுக்குத் *தத்துவசரிதை* என்ற வேறு பெயரும் உண்டு. சித்தாந்த சாத்திரங்களை விரிவாகக் கூறும் நூல்களுள் இதுவும் ஒன்று.
# தத்துவப்பிரகாசம்

## நூலமைப்பு

இந்நூல் 337 விருத்தங்களை உடையது.முதல் 304 பாடல்கள் எண்சீர்க்கழிநெடிலடி ஆசிரிய விருத்தம்,பிற பாடல்கள் அறுசீர் விருத்தம். பாடல்கள் பெரும்பாலும் செம்மையான எளிய நடையுடையன.
# தத்துவப்பிரகாசம்

## பெயர்க் காரணம்

தத்துவப்பிரகாசத்தால் தத்துவம் பிரகாசிக்கும் என்ற குறிப்பு ஏற்படுகிறது. தத்துவங்கட்கும் ஆன்மாவுக்கும் சிவனுக்கும் தத்துவம் என்ற பெயர் ஆதலால் நூலின் பெயர், தத்துவப்பிரகாசம் ஆயிற்று.
# தத்துவப்பிரகாசம்

## நூற்சிறப்புகள்

சித்தாந்த சாத்திர நூல்கள் யாவும் ஞானநெறியையே விரிவாகக் கூறுகின்றன. இந்நூல் சரியை, கிரியை, யோகம்(ஓகம்) ஆகிய நெறிகளை விவரித்துக் கூறுகின்றது. இந்நூல் புறச்சமய, அகச்சமய பேதங்கள் 48 என்ற பாகுபாடும் அவற்றின் விளக்கமும் கூறுகின்றது. ஓகத்தில் கிரியை என்ற பகுதியில் 108 வகையான வகைமை இருப்புநிலைகளைப்(ஆசனங்களைப்) பற்றி விரிவாக கூறுகின்றது. 108 வகை மூச்சுப் பயிற்சிகளைப்(பிராணா யாமங்களைப்) பற்றியும் நூலில் சொல்லப்பட்டுள்ளது.
# தத்துவப்பிரகாசம்

## உரையும் பதிப்பும்

ஞானாவரண விளக்கம் எனும் நூல் செய்த குருஞானசம்பந்தர் இந்நூற் பாடலைச் சித்தியாரோடு ஒருங்கு வைத்துத் தொகுத்துள்ளார். இந்நூலுக்குத் தத்துவப்பிரகாசருடைய மாணக்கரே உரை செய்திருக்கிறார்.இந்நூலை வேலணை வி. கந்தப்பிள்ளை 1893 இல் பதிப்பித்துள்ளார்.
# வாய்குண்டேற்ற இயக்கம் (சுடுகலன்)

**வாய்குண்டேற்ற****இயக்கம் **(ஆங்கிலம்:lock, *லாக்*)****என்பது, வாய்குண்டேற்றியில்உந்துபொருளைபற்றவைக்க பயன்படுத்தப்படும் ஓர் அமைப்பு ஆகும். இந்த இயக்கத்தின் வகைகளாக திரியியக்கம், சக்கர இயக்கம், சொடுக்கொலி இயக்கம், சொடுக்குஞ்சேவல், மிக்கிலே இயக்கம், டாகு இயக்கம், தீக்கல் இயக்கம், மற்றும்நவீன தட்டும் மூடிவிளங்கின. (சக்கர இயக்கத்தில்) சக்கரம், (தீக்கல் இயக்கத்தில்) சுத்தியல் மற்றும் தகட்டுமூடியை, இவ்வகை இயக்கமைப்பு கொண்டிருக்கும். ஒரு முழுமையான வாய்குண்டேற்றியில் இயக்கத்தகடு, தண்டு மற்றும் குழல் ஆகியவன இருக்கும். பின்குண்டேற்றிகளில், தளவாடத்தைக் கையாளும் இயங்குமுறையை பொதுவாக பின்குண்டேற்ற இயக்கம்என்பர்.
# வாய்குண்டேற்ற இயக்கம் (சுடுகலன்)

## மேலும் பார்க்க

- பின்குண்டேற்ற இயக்கம்
# முதலாம் பவவர்மன்

**பீமவர்மன்** அல்லது **பவவர்மன்** என அழைக்கப்படும் **முதலாம் பவவர்மன்** (*Bhavavarman I*; ) என்பவர் பின்னாளில் கெமர் பேரரசாக மாறிய சென்லா இராச்சியத்தின் மன்னர் ஆவார். இவரது ஆட்சிக்காலம் முழுமையாகத் தெரியாது விடினும், இவர் கிபி 550-590-களில் ஆட்சி செய்ததாக அறியப்படுகிறது.  
இவர் பல்லவ அரச பரம்பரையைச் சார்ந்தவர். மூன்றாம் சிம்மவர்மனின் இளைய மகனாவர். இவரின் அண்ணன் களப்பிரரைத் தமிழகத்தில் வென்று பல்லவரை வலுப்பெறச் செய்த சிம்மவிட்டுணு ஆவார்.
# முதலாம் பவவர்மன்

## பொது

சியார்ச் சியோடசு (*George Coedès*) என்பவர் தா புரோம் (*Ta Prohm*) கோவில் பற்றிய அவரது வாசிப்பிலிருந்து, கம்பூஜ-ராஜ-இலட்சுமி (*Kambujarajalakshmi*) என்ற இளவரசி பவவர்மனின் இராணியாக இருந்ததையும், அவர் மூலமாகவே அவர் அரச பரம்பரையைப் பெற்றார் என்றும் கூறியுள்ளார். அத்துடன் பவவர்மன் அண்டையில் இருந்த மிகவும் சக்திவாய்ந்த கம்போடிய இராச்சியமான பூனான் (*Funan*) இராச்சியத்தின் மன்னரின் பேரனாகவும் இருக்கலாம் என்றும் அவர் கூறினார்.  
எவ்வாறாயினும், கிளாட் சாக் (*Claude Jacques)* என்ற கல்வெட்டு அறிஞரின் அடுத்தடுத்த ஆய்வுகளில், கம்பூஜ-ராஜ-லட்சுமி மற்றொரு மன்னரான முதலாம் கர்சவர்மனின் (*Harshavarman I*) (ஆட்சி: கிபி 910-923) இராணி என்றும், இதனால் கம்புஜ-ராஜ-லட்சுமி மூலம் பவவர்மன் அரச வம்சத்தைப் பெற்றிருக்க முடியாது எனவும் வாதிடுகிறார்.
# முதலாம் பவவர்மன்

## கடற்பயணம்

சிம்மவிட்ணு பல்லவ அரசனாக இருந்த காலத்தில் பல்லவரே அனைவரை விடவும் வலுவாக இருந்தனர் ஆகையால் அவர்களே குணகடலான வங்க கடலுக்கு அதிபதியாகத் திகழ்ந்தனர். அதனால் கீழை நாடுகளுடன் வாணிபம் செய்தனர். மேலும் அரசியல் அதிகாரம் செலுத்தினர்.  
இலங்கையின் வடக்கு பகுதியில் பல்லவ ஆதிக்கம் இருந்தது. மேலும் கீழை நாடான பண்ணையத்தில் (சுமத்திரா கிழக்கு கடற்கறை) சைலேந்திர வம்சத்தவரான சீறி ஜெய சேனா என்பவரை அரசராக்க பல்லவ கடற்படை உதவியது. மேலும் சோனகம்/மாப்பாளம் என்ற தாய்லாந்தில் சூரியவிக்ரமன் துவாரவதி அரசை நிறுவ உதவியது.
# முதலாம் பவவர்மன்

## சென்லா அரசர் (கம்போடியா)

இந்த படையெடுப்புக்கு சிம்மவிட்ணுவின் தம்பி பீமவர்மன் தலைமை கொண்டார். ஆதலால் கம்போசம் சென்ற பொழுது அங்கு சென்லா அரசை இந்திரபுரியைத் தலைநகராகக் கொண்டு நிறுவிய உருத்திரவர்மனின் மகளை மணந்து அந்த நாட்டின் அரசரானார். அதன் பின் அவர் வழியினரே அரசாண்டனர்.
# தொழுவூர் வேலாயுத முதலியார்

**தொழுவூர் வேலாயுத முதலியார்** 1832 ஆம் ஆண்டு (நந்தன, ஆவணி 9) செங்கல்பட்டு மாவட்டம், ஈக்காட்டுக் கோட்டம், சிறுகடல் (தொழுவூர் அஞ்சல் நிலையம் அருகிலுள்ளது) எனும் ஊரில் பிறந்தார். பெற்றோர்: செங்கல்வராய முதலியார் - ஏலவார்குழலி. வடலூர் இராமலிங்க சுவாமிகளின் மாணவராக இருந்து அவரிடம் தமிழ் கற்றார்.
# தொழுவூர் வேலாயுத முதலியார்

## சிறப்புகள்

இராமலிங்க அடிகள் எனும் பெயருக்குச் சிறப்புப் பெயராக, *திருவருட்பிரகாச வள்ளலார்* எனும் பெயரிட்ட பெருமை வேலாயுதத்தையேச் சாரும். இவர் காலத்தில் நிகழ்ந்த அருட்பா மருட்பாக் கட்சிகளில், மருட்பாக் கட்சியார் எழுதிய *போலியருட்பா மறுப்பு* எனும் நூலுக்கு மறுப்பாக, *போலியருட்பா மறுப்பென்னும் குதர்க்காரண்ய நாசமகாபரசு* எனும் நூலை எழுதினார். சென்னை பிரசிடென்சி கல்லூரியில் தமிழாசிரியராகப் பணியாற்றிய இவருக்கு, இராமலிங்க அடிகளார், *உபய கலாநிதி* எனும் பட்டம் தந்துள்ளார்.
# தொழுவூர் வேலாயுத முதலியார்

## இயற்றிய வசனநூல்கள்

- பராசரஸ்மிருதி(ஆசார காண்டம்)
- சங்கர விஜய வசனம்
- மார்க் கண்டேய புராண வசனம்
- பெரியபுராண வசனம்
- வேளாண் மரபியல்
- திருவெண்காட்டடிகள் வரலாறு
- விநாயகர் சதுர்த்தி விரதம்
- போசராசன் சரிதம்
- மகாவீர சரித்திரம்.
# தொழுவூர் வேலாயுத முதலியார்

## செய்யுள் நூல்கள்

- திருவருட்பிரகாசர் சந்நிதிமுறை
- திருப்பாதப் புகழ்ச்சிமாலை
- சித்திர யமக அந்தாதி
- திருத்தணிகைப் பதிற்றுப்பத்தந்தாதி
- திருத்தணிகை நான்மணிமாலை
- திருத்தணிகை மும்மணிக்கோவை
- திருப்போரூர் கவிவிண்ணப்பம்
- மகிழ்மாக்கலம்பகம்
- வடிவுடையம்மன் சவுந்தரியாட்டகம்
- சிவஞான பாலைய தேசிகர் மும்மணிக்கோவை
- நெஞ்சராற்றுப்படை
- தாதகுருநாதர் கலிமாலை.
# தொழுவூர் வேலாயுத முதலியார்

## சமாதி

இவர் 21-02-1889 அன்று திருவொற்றியூரில் சமாதி அடைந்தார்.
# சினைதா அக்சென்சியேவா

**சினைதா மிகோலாயேவ்னா அக்சென்சியேவா** (*Zinaïda Mikolaïevna Aksentieva*, சூன் 25, 1900 – ஏப்பிரல் 8, 1969) ஓர் உக்ரைனிய/சோவியத் வானியலாளர் ஆவார்.
# சினைதா அக்சென்சியேவா

## வாழ்க்கை

இவர் 1900 இல் ஒதேசாவில் பிறந்தார். இவர் 1924 இல் ஒதேசா பல்கலைக்கழகத்தில் பட்டம் பெற்றார். இவர் ஈர்ப்பின் படவரைவில் ஈடுபட்டார். இவரது வான்காணகம் தான் முதலில் புவியின் மையத்தைத் துல்லியமாகக் கண்டறிந்த்து. இவர் பொல்தாவா வான்காணகத்தில் பணிபுரிந்தார். இவர் 1951 இல் அதன் இயக்குநர் ஆனார். இவர் புவி ஓதங்களால் குலைதலையும் புவி ஈர்ப்புப் புல அளக்கையிலும் ஈடுபட்டார்.  
வெள்ளியின் பல குழிப்பள்ளங்கள் இவரது நினைவாகப் பெயரிடப்பட்டுள்ளன.  
அக்சென்சியேவா 1969 இல் தன் வான்காணகம் இருந்த பொல்தாவாவில் இறந்தார்.
# ஜி. ஏ. வடிவேலு

**ஜி. ஏ. வடிவேலு** (G. A. Vadivelu) (12 சூன் 1925 – 13 சனவரி 2016) இந்திய விடுதலைப் போராட்ட வீரரும், இராசகோபாலாச்சாரி மற்றும் காமராசருடன் நெருங்கிப் பழகிய தமிழ்நாடு அரசியல்வாதியும் ஆவார். *சமுதாயம்* மற்றும் *புது வாழ்வு* போன்ற செய்திப் பத்திரிகைகளை நடத்தியவர்.
# ஜி. ஏ. வடிவேலு

## இளமை

தர்மபுரி மாவட்டத்தின் கொளஹள்ளியில் பிறந்த ஜி. ஏ. வடிவேலு, தர்மபுரி உயர்நிலைப்பள்ளியில் படித்தவர். சிறிது காலம் பிரித்தானிய அரசின் வருவாய்த் துறையில் எழுத்தராகப் பணியாற்றியவர். இந்திய விடுதலை இயக்கத்தில் பங்கு கொள்வதற்காக அரசுப் பணியை துறந்தவர்.  
தமது பதினைந்தாவது வயதில் இந்திய தேசிய காங்கிரசு கட்சியில் இணைந்த வடிவேலு, 1940ல் மகாத்மா காந்தி தலைமையில் நடைபெற்ற தனிநபர் சத்தியாகிரகப் போராட்டத்திலும், 1942ல் நடைபெற்ற வெள்ளையனே வெளியேறு இயக்கத்திலும் கலந்து கொண்டவர்.
# ஜி. ஏ. வடிவேலு

## இந்திய விடுதலைக்குப் பின்னர்

இந்திய விடுதலைக்குப் பின்னர், ஜெயப்பிரகாஷ் நாராயணன் நிறுவிய சோசலிஸ்ட் கட்சியில் இணைந்து அதன் பொதுச் செயலாளராக பணியாற்றியவர். நிலமற்ற ஏழை விவசாயக் கூலிகளுக்காக நடத்தப்பட்ட போராட்டங்களில் கலந்து கொண்டு பல முறை சிறை சென்றவர்.  
இந்திரா காந்தி அறிவித்த நெருக்கடி நிலைக்கு எதிராக குரல் கொடுத்த வடிவேலு சிறையில் அடைக்கப்பட்டார். 1977ல் ஜனதா தளம் கட்சியில் இணைந்து செயல்பட்டவர். பின்னர் ஜனதா தளக் கட்சியின் தமிழ் மாநிலத் தலைவராகவும், இரண்டு ஆண்டுகள் தேசியப் பொதுச் செயலாளராகவும் பணிபுரிந்தவர். 2002ல் மீண்டும் இந்திய தேசிய காங்கிரசு கட்சியில் இணைந்தார்.
# ஜி. ஏ. வடிவேலு

## படைப்புகள்

- செம்பியர் திலகம் புதினம் 1985